Vilnius, 2021 m. rugpjūčio 25 d.

# Rudenį keisis dalies „Lidl“ parduotuvių darbo laikas

**Nuo rugsėjo 13 dienos prekybos tinklas „Lidl“ skelbia rudens darbo laiką – dalis parduotuvių nuo šios dienos darbą pradės anksčiau, dalis – viena valanda vėliau. Keisis ir Palangoje esančios „Lidl“ parduotuvės darbo laikas – nuo rudens jis bus trumpinamas.**

Atsižvelgiant į pirkėjų patogumą ir pamėgtų vasaros maršrutų kryptis, vasaros metu dalis parduotuvių dirbo ilgiau, o prasidėjus rudens sezonui, grįžtama prie rudenį patogesnio darbo laiko.

Nuo rugsėjo 13 dienos „Lidl“ parduotuvės, esančios Vilniuje (S. Nėries g. 16, Dūkštų g. 34, Stanevičiaus g. 2A, Ukmergės g. 256), Kretingoje (Žemaitės al. 12), Utenoje (Basanavičiaus g. 125A), Radviliškyje (Gedimino g. 35) dirbs viena valanda trumpiau. Šios parduotuvės vasaros metu dirbo iki 23 valandos, o dabar dirbs iki 22 valandos.

Šešios „Lidl“ parduotuvės nuo rugsėjo 13 dienos dirbs ir valanda ilgiau. Kaune (Savanorių pr. 315, Veiverių g. 146), Šiauliuose (Pramonės g. 1A, Tilžės g. 3, Tilžės g. 217) ir Plungėje (J. Tumo-Vaižganto g. 110) įsikūrusios parduotuvės pirkėjų patogumui dirbs nuo 7 iki 22 val. Anksčiau šios parduotuvės darbą pradėdavo 8 val.

Nuo rugsėjo 13 d. keičiasi ir Klaipėdoje (Taikos pr. 66B, Smiltelės g. 19, Tilžės g. 56B, Liepojos g. 3) bei Kaune (Šiaurės pr. 1A) veikiančių „Lild“ parduotuvių darbo laikas. Visos šios parduotuvės nauju laiku dirbs nuo 7 iki 22 val.

Nuo rugsėjo 7 dienos trumpės ir „Lidl“ parduotuvės, esančios Palangoje, Klaipėdos pl. 59, darbo laikas. Vasaros metu parduotuvė dirbo nuo 7 iki 24 valandos, o nuo rugsėjo vidurio pirkėjų lauks įprastu grafiku – nuo 8 iki 22 valandos.

Šiuo metu šalyje iš viso veikia 56 prekybos tinklo „Lidl“ parduotuvės 22-uose šalies miestuose – Vilniuje, Kaune, Klaipėdoje, Šiauliuose, Alytuje, Marijampolėje, Kėdainiuose, Telšiuose, Kretingoje, Mažeikiuose, Tauragėje, Jonavoje, Panevėžyje, Ukmergėje, Utenoje, Plungėje, Palangoje, Elektrėnuose, Visagine, Šilutėje, Radviliškyje bei Vilkaviškyje.

**Daugiau informacijos:**
Lina Skersytė
Korporatyvinių reikalų ir komunikacijos departamentas
UAB „Lidl Lietuva“
Tel. +370 5 267 3228, mob. tel. +370 680 53556
lina.skersyte@lidl.lt